|  |  |
| --- | --- |
| **Az előterjesztés tárgya:** | **14/2. Helyi védettségű természetvédelmi területekre vonatkozó szabályozás felülvizsgálata** |
| **A napirend előterjesztője:** | Kovács Tamás polgármester |
| **Az előterjesztést készítette:** | dr. Faragó-Szabó Melitta jegyző |
| **Döntéshozatal módja:**   * **határozat** | egyszerű többséggel, nyílt szavazással |
| **Melléklet:** | * ZA/030/1352-1/2024.ikt. szakmai segítségnyújtás * 3754-2/2024. BFNPI szakmai állásfoglalása * 2 db rendelet-tervezet * 2 db hatásvizsgálati lap * 2 db indokolás |

**Tisztelt Képviselő-testület!**

A Közigazgatási és Területfejlesztési Minisztérium Területi Közigazgatásért Felelős Államtitkára KTM-TKF-1/308/2/2024. számon kiadott, a fővárosi és vármegyei kormányhivataloknak a helyi önkormányzatok törvényességi felügyeletével kapcsolatos 2024. évi ellenőrzési munkatervében elrendelte a helyi önkormányzatok által a helyi jelentőségű védett természeti terület jogi szabályozását tartalmazó rendeleteinek vizsgálatát, a természet védelméről szóló 1996. évi LIII. törvény (a továbbiakban: Tvt.) rendelkezéseire figyelemmel.

A törvényességi vizsgálat célja, hogy a helyi természeti védettségre vonatkozó önkormányzati szabályozás kerüljön felülvizsgálatra, célzottan a tárgykör helyes fogalomhasználatára, egyidejűleg a jogszabálysértő rendelkezések kerüljenek módosításra úgy, hogy a jelenleg fennálló védettség a védelem tárgyán fennmaradjon. A védettségi szint megőrzésének kötelezettségét kimondó 28/1994. (V.20.) AB határozat szerint a Tvt. 24. § (4) bekezdése alapján természeti terület védettségének feloldására ugyanis kizárólag abban az esetben kerülhet sor, ha annak fenntartását természetvédelmi szempontok a továbbiakban nem indokolják. Alapesetként kell tehát feltételezni a védettség fenntartásának a teljes területen fennálló indokoltságát.

Települési önkormányzat - a Tvt. 24. § (1) b) pontjában foglaltakkal összhangban - csak természeti területet és más, a Tvt. 22. §-a alapján védelemre érdemes földterületet nyilváníthat védetté. Természeti érték védetté nyilvánítására a települési önkormányzatoknak nincs jogköre.

A célvizsgálat megállapította, hogy a helyi jelentőségű terület védetté nyilvánítása nem önálló, kizárólagosan a Tvt. hatálya alá tartozó tárgykör szabályozására irányuló önkormányzati rendeletben történt, hanem, más jogágba tartozó, más szabályozási célú és tartalmú rendelet, a településkép védeleméről szóló 1/2018.(II.9.) önkormányzati rendelet részeként került elfogadásra.

**A fentiekre tekintettel a településkép védeleméről szóló önkormányzati rendeletben a helyi jelentőségű védett természeti területre (”Eszperantó források és Kőszikla- szurdok”) vonatkozó rendelkezéseket hatályon kívül kell helyezni és külön önkormányzati rendeletben szükséges szerepeltetni.**

A rendeletek tervezetét a jogszabályban előírt államigazgatási szervek részére véleményezésre el kell küldeni.

A fentiekre tekintettel kérem a tisztelt Képviselő-testületet, hogy az előterjesztést tárgyalja meg és - a településkép védelméről szóló 1/2018.(II.9.) önkormányzati rendelet módosításáról szóló önkormányzati rendelet tervezetét, valamint a helyi jelentőségű védett természeti terület védettségének fenntartásáról szóló önkormányzati rendelet tervezetét a jogszabályban előírt államigazgatási szerveknek véleményezésre küldje meg.

Nagybakónak, 2024. október 7.

Kovács Tamás s.k.

polgármester